14. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 4 της 23 Δεκ. 1971/8 Ιαν. 1972 (ΦΕΚ Α΄  2) Περί συστάσεως θέσεων Κηπουρών (Φυτοκόμων) παρά τη Γεωπονική και Δασολογική Σχολή του Πανεπιστημίου Θεσσαλονίκης επί συμβάσει Ιδιωτικού Δικαίου αορίστου χρόνου. Έχοντες υπ’ όψει: α)Τας διατάξεις του άρθρ. 31 (παρ. 3 και 4) του Ν.Δ. 3974/1959 και των άρθρ. 1 και 3 του Ν.Δ. 385/1969 «περί προσλήψεως προσωπικού επί σχέσει ιδιωτικού δικαίου εις Δημοσίας Υπηρεσίας και Ν.Π.Δ.Δ.», β)την γνώμην της Γεωπονικής και Δασολογικής Σχολής (συνεδρία 22.3.1971) και της Συγκλήτου (συνεδρία 28.4.71) του Πανεπιστημίου Θεσσαλονίκης, γ)την υπ’ αριθ. 572/1971 σύμφωνον γνώμην του Ανωτάτου Συμβουλίου Δημοσίων Υπηρεσιών, δ)την υπ’ αριθ. 648/1971 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και επί των Οικονομικών Υπουργών, απεφασίσαμεν και διατάσσομεν: Άρθρον μόνον.-Παρά τη Γεωπονική και Δασολογική Σχολή του Πανεπιστημίου Θεσσαλονίκης συνιστώνται 12 θέσεις Κηπουρών (Φυτοκόμων) επί σχέσει ιδιωτικού δικαίου, διεπόμεναι υπό των διατάξεων του Ν.Δ. 385/1969, πλην του πειθαρχικού δικαίου, δι’ ο εφαρμόζονται αι διατάξεις του άρθρ. 33 του Ν.Δ. 750/1970, αίτινες κατανέμονται εις τα εργαστήρια, ως ακολούθως: 2 θέσεις παρά τω Εργαστηρίω Δενδροκομίας. 2 θέσεις παρά τω Εργαστηρίω Αμπελουργίας. 2 θέσεις παρά τω Εργαστηρίω Γεωργίας (Αγροκομίας). 2 θέσεις παρά τω Εργαστηρίω Γενετικής και Βελτιώσεως των Φυτών. 2 θέσεις παρά τω Εργαστηρίω Γεωλογίας Οπωροκηπευτικών Φυτών. 2 θέσεις παρά τω Εργαστηρίω Δασικής Μηχανικής και Χημικής Τεχνολογίας και Δασικής Εμποριολογίας μετά Δασικής Βοτανικής. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 